**Farské oznamy**

**Štvrtá pôstna nedeľa - Laetare rok C (27. 3. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. omša s príhovorom pre deti | 18.00 |
| Štvrtok |  | 18.00 |
| Piatok | Prvý piatok  | 17.00 |
| Sobota | Prvá sobota | 7.00 a 16.00 Oblazov |
| Nedeľa | Piata pôstna nedeľa | 8.00 a 10.30 |

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. a pozývam vás využiť vašu cestu na cintorín i na pozdravenie a poklonenie sa Pánu Ježišovi Kristovi.

Tento týždeň máme prvý piatok v mesiaci. Pozývam vás ku sv. spovedi. Zvlášť rodičov a deti, ktoré boli na prvom svätom prijímaní. Spovedám každý deň pol hodinu pred sv. omšou a vo štvrtok od 17.00 hod. a zároveň bude vystavený Pán Ježiš v Oltárnej sviatosti k verejnej úcte a poklone a v piatok budem spovedať od 15.00hod. Sv. spoveď v piatok ukončím o 16.50 a pomodlíme sa pobožnosť k Božskému srdcu o 16.00 sa pomodlíme pobožnosť krížovej cesty. Môžete si nahlásiť chorých ku sv. spovedi a ja sa s nimi dohodnem po tel. kontakte kedy ich prídem navštíviť.

Na budúcu nedeľu budeme mať prvonedeľnú zbierku pre potreby našej farnosti.

Cirkevná základná škola Kráľovnej pokoja so sídlom Na Závaží 2 v Žiline srdečne pozýva rodičov s deťmi predškolákov na zápis do 1. ročníka, ktorý sa bude konať v dňoch 5. a 6. apríla v priestoroch školy v čase od 15.00 do 17.30 hod. Bližšie informácie nájdete na web stránke www.sskp.sk.

Aj tento rok bude fraAngeli, františkánsky letný tábor pre deti vo veku 10-14 rokov. Viac informácií na nástenke.

Diecézna charita Žilina ponúka materiálnu, potravinovú, resp. inú pomoc pre ľudí, ktorí poskytli ubytovanie pre utečencov. Zároveň prosí, či by niekto nemal možnosť prenajať alebo darovať skladový priestor pre charitu v Žiline. Ideálne 200-300m2.

Spoločná sv. spoveď v našej farnosti bude v sobotu 9.4. o 8.30 do 10.00hod. a v Oblazove o 16.30 do 17.00hod.

Pozývam na stretnutie birmovancov v piatok 1.4. o 18.30hod. na farský úrad.

Chcem sa poďakovať za vaše modlitby, obety, finančnú podporu našej farnosti i na farský účet, za upratovanie, výzdobu kostola a na budúci týždeň prosím o upratovanie skupinu č. 4.